รฟม.เตรียมเปิดให้บริการเชื่อมต่อสถานีรถไฟฟ้าเตาปูน-บางซื่อ อย่างเป็นทางการ
วันนี้ (11 ส.ค.2560) ผู้สื่อข่าวรายงานว่า โครงการรถไฟฟ้าสายสีน้ำเงินส่วนต่อขยาย เชื่อมต่อ 1 สถานี ระหว่างสถานีเตาปูนกับสถานีบางซื่อ ที่จะทำให้การเดินทางด้วยรถไฟฟ้าสายสีน้ำเงินและสายสีม่วง เชื่อมต่อกัน จะเปิดให้บริการวันนี้ โดย พล.อ.ประยุทธ์ จันทร์โอชา นายกรัฐมนตรี จะเป็นประธานในพิธีเปิดเดินรถอย่างเป็นทางการจากนั้นเวลา 12.00 น. เป็นต้นไป จะเปิดให้บริการกับประชาชนทันที ทำให้การเดินทางโดยรถไฟฟ้ามหานคร สายเฉลิมรัชมงคล ช่วงบางซื่อ-เตาปูน สามารถซื้อบัตรใบเดียว เดินทางต่อเนื่อง จากหัวลำโพง สู่คลองบางไผ่ โดยแวะเปลี่ยนขบวนเพียงครั้งเดียวที่สถานีเตาปูนการรถไฟฟ้าขนส่งมวลชนแห่งประเทศไทย (รฟม.) คาดว่าเมื่อเปิดให้บริการเชื่อมต่อสถานีเตาปูน-บางซื่อ แล้ว จะทำให้มีผู้โดยสารรถไฟฟ้าสายสีม่วงเพิ่มขึ้นร้อยละ 30 จากเฉลี่ยวันละ 27400 คน เป็นวันละ 35600 คน ส่วนรถโดยสารรับ-ส่งฟรี ระหว่างสถานีเตาปูนและสถานีบางซื่อ จะให้บริการถึงเวลา 23.00 น. ของวันนี้
วันนี้ (11 ส.ค.) นายกรัฐมนตรีจะเป็นประธานในพิธีเปิดเดินรถโครงการรถไฟฟ้าสายสีน้ำเงินส่วนต่อขยาย เชื่อมต่อ 1 สถานี ระหว่างสถานีเตาปูน-บางซื่อ อย่างเป็นทางการ 
ThaiPBSnews,ThaiPBS,ไทยพีบีเอส,ข่าวไทยพีบีเอส,รถไฟฟ้า,สถานีรถไฟฟ้า,เตาปูน,บางซื่อ,รถไฟฟ้าสายสีน้ำเงินส่วนต่อขยาย,รถไฟฟ้าสายสีน้ำเงิน